UKMERGĖS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL UKMERGĖS RAJONO SAVIVALDYBĖS TERITORIJOJE VEIKIANČIŲ ĮSTAIGŲ, ĮMONIŲ IR ORGANIZACIJŲ DARBO

2020 m. gruodžio 8 d. Nr. 13-2279

Ukmergė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. birželio 16 d. sprendimu Nr. V-1471 „Dėl valstybės ir savivaldybių institucijų, įstaigų, valstybės ir savivaldybių valdomų įmonių darbo vietoms būtinų sąlygų“:

N u s t a t a u, kad:

1. Nuo 2020 m. gruodžio 9 d. Ukmergės rajono savivaldybės įstaigos, įmonės ir organizacijos darbą organizuoja nuotoliniu būdu, išskyrus atvejus, kai neįmanoma užtikrinti darbo režimo dirbant nuotoliniu būdu, arba atitinkamas funkcijas būtina atlikti darbo vietoje.

2. Nesant galimybės organizuoti nuotolinio darbo, įstaigų, įmonių ir organizacijų vadovai:

2.1. užtikrina, kad darbuotojai kabinetuose dirbtų po vieną;

2.2. užtikrina, kad darbuotojai bendro naudojimo patalpose ir darbo vietose (kabinetuose ar kitose patalpose), kuriose dirba daugiau nei po vieną darbuotoją, nuolat dėvėtų nosį ir burną dengiančias apsaugos priemones (veido kaukes, respiratorius ar kitas priemones);

2.3. užtikrina darbuotojų aprūpinimą asmeninės apsaugos priemonėmis, nuolatinį kabinetų vėdinimą, paviršių dezinfekavimą.

Administracijos direktorius	Darius Varnas